מיכל מושקט-ברקן

מיכל מושקט-ברקן היא פרופסור לחינוך יהודי ומנהלת מחלקת החינוך והפיתוח המקצועי ב- "היברו יוניון קולג". יזמה ועומדת בראש תכנית המיצטיינים "רקמה" אשר במסגרתה לומדים לימודי מוסמך במרכז מלטון לחינוך יהודי שבאוניברסיטה העברית בירושלים ומתמחים בחינוך יהודי פלורליסטי בקולג'. מושקט-ברקן יזמה, הקימה ומשמשת כראש אקדמי של תכנית "חדר מורים לזכר שירה בנקי". שימשה כחברה בועדת המקצוע שהקימה את מקצוע "תרבות יהודית ישראלית" במשרד החינוך. חוקרת פיתוח מקצועי ואידיאולוגי בחינוך יהודי, מנהיגות חינוכית, פלורליזם ורב תרבותיות בחינוך.

ביוגרפיה 
מיכל מושקט נולדה ב- 1966. גדלה בפתח תקוה, בבית דתי-ציוני.

את שירותה הצבאי עשתה כמורה לעברית לחיילים עולים והשתחררה ב-1987 בדרגת סגן. 

לאחר מכן פנתה מושקט-ברקן ללימודים במכון כרם להכשרת מורים, אותה סיימה ב 1991. ב-1987 החלה את לימודיה באוניברסיטה העברית בירושלים בה השלימה שלושה תארים: ב- 1992 סיימה תואר ראשון בגיאוגרפיה ופילוסופיה יהודית, שש שנים מאוחר יותר, ב-1998, סיימה בהצטינות את לימודי המוסמך וב-2006 קיבלה תואר דוקטור, בנושא מפגשים אידאולוגיים בלימודי יהדות.

נשואה למוטי ואם לארבעה.

עבודתה האקדמית 
מאז 2015, מושקט-ברקן היא פרופסור חבר לחינוך יהודי, במסלול המקביל בהיברו יוניון קולג'. ב- 2023 קיבלה מינוי של פרופסור מן המנין. היא חוקרת פיתוח מקצועי ואידיאולוגי בחינוך יהודי, מנהיגות חינוכית, פלורליזם ורב תרבותיות בחינוך. משמשת כמרצה בהיברו יוניון קולג' ובאוניברסיטה העברית. 

ב-2005 הקימה את מחלקת החינוך והפיתוח המקצועי בהיברו יוניון קולג' בירושלים, אותה היא מנהלת מאז.

שלוש שנים מאוחר יותר, ב-2007, הקימה את תכנית: "רקמה – מנהיגות לשם שינוי", תכנית מצטיינים ללימודי מוסמך עם התמחות בחינוך יהודי פלורליסטי, במסגרתה הסטודנטיות והסטודנטים גם מתמחים בחינוך יהודי פלורליסטי בקולג'. תכנית זו כוללת לימודים לתואר שני במרכז מלטון לחינוך יהודי באוניברסיטה העברית בירושלים. מושקט-ברקן מנהלת תכנית זו מאז הקמתה.

משנת 2000 היא פעילה בייעוץ, הדרכה ומחקר בתחומי יחסי ישראל-תפוצות, כולל ייעוץ למחלקת צפון אמריקה של הסוכנות היהודית ול"מקום" (תכנית העצמה וחינוך של הסוכנות), וכן בייעוץ במסגרת .

לימדה במכון שכטר ללימודי היהדות בשנים 2004 עד 2009.

משנת 2009 היא חברה בוועדת המקצוע "תרבות ישראל" במשרד החינוך ומרכזת את תת הוועדה להכשרות מורים.

ב- 2014 הקימה את תכנית "חדר מורים" לזכר שירה בנקי. תכנית זו מפגישה מורות ומורים יהודים וערבים להשתלמות מקצועית. מושקט-ברקן משמשת מנהלת אקדמית של התכנית ומגייסת כספים עבורה.

פעילות ציבורית 

הייתה חברה בוועדה ליישום דוח שנהר ובוועדת המקצוע "תרבות יהודית-ישראלית" במשרד החינוך.

דוברת ב-"כנס שירה לסובלנות" של אוניברסיטת רייכמן, 2023.

ממקימי "שומרות ושומרים על הבית המשותף" בירושלים, תנועת מחאה נגד הרפורמה המשפטית. תנועה זו חותרת להגיע להסכמות רחבות ובה אחוז גבוה של דתיים ציונים.

מאמרים ופרסומים 
מושקט-ברקן פרסמה מאמרים רבים ומספר ספרים, ביניהם 

 אמות מידה לבחינת תכניות לימודים וחומרי למידה במקצועות היהדות: בחינוך הממלכתי הכללי, מאת מיכל מושקט-ברקן, יוכי ברנדס. תשנ"ז 1997 
 Speaking in the plural: the challenge of pluralism for Jewish education, edited by Michael Gillis, Michal Muszkat-Barkan, Alex Pomson, הוצאת מגנוס ירושלים 2014

עיונים בחינוך היהודי כרך י"ד: בלשון רבים: אתגרי הפלורליזם בחינוך היהודי 14 מיכל מושקט-ברקן ומיכאל גיליס, הוצאת מאגנס 2014.

הערות שוליים